
РЕПУБЛИКА СРБИЈА

КОМИСИЈА ЗА АКРЕДИТАЦИЈУ И ПРОВЕРУ КВАЛИТЕТА

Број: 612-00-00192/2015-04
17.04.2015. године
Б е о г р а д
	


На основу члана 14. став 1. тачка 7) и члана 16. Закона о високом образовању („Службени гласник РС” број 76/05, 100/07, 97/08, 44/10) и члана 10. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08, 70/11, 101/12-I-25, 101/12-I-26, 13/14), Комисија за акредитацију и проверу квалитета, на седници одржаној 17.04.2015. године, донела је

О Д Л У К У

о акредитацији студијског програма
мастер академсих студија

Утврђује се да УНИВЕРЗИТЕТ У НИШУ – ФАКУЛТЕТ СПОРТА И ФИЗИЧКОГ ВАСПИТАЊА са седиштем у УЛ. ЧАРНОЈЕВИЋЕВА БР.10 А, НИШ, ПИБ: 101756222, Матични број: 17265962,  испуњава прописане стандарде за акредитацију студијског програма: мастер академске студије – ФИЗИЧКО ВАСПИТАЊЕ И СПОРТ – СТУДИЈЕ НА ДАЉИНУ у оквиру поља друштвено-хуманистичких наука и то за упис 48 (четрдесетосам) студената у седишту Установе.
О утврђеној акредитацији из става 1. ове одлуке Комисија за акредитацију и проверу квалитета издаје Уверење. 
О б р а з л о ж е њ е
Високошколскa установа УНИВЕРЗИТЕТ У НИШУ – ФАКУЛТЕТ СПОРТА И ФИЗИЧКОГ ВАСПИТАЊА са седиштем у УЛ. ЧАРНОЈЕВИЋЕВА БР.10 А, НИШ, је дана 13.02.2015. године поднела захтев за акредитацију студијског програма мастер академске студије – ФИЗИЧКО ВАСПИТАЊЕ И СПОРТ – СТУДИЈЕ НА ДАЉИНУ у оквиру поља друштвено-хуманистичких наука под бројем 612-00-00192/2015-04. 
Уз захтев за акредитацију, достављена је документација, која је прописана чланом 4. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08, 70/11, 101/12-I-25, 101/12-I-26, 13/14).

 На основу чл. 6. и 7. Правилника о стандардима и поступку за акредитацију високошколских установа и студијских програма, Комисија за акредитацију и проверу квалитета, образовала је поткомисију ради утврђивања чињеница од значаја за доношење одлуке о захтеву за акредитацију и одредила рецензенте.

Извештај рецензената, о извршеној анализи достављене документације са оценом, извештај поткомисије, који садржи и оцену, сачињен након спроведеног непосредног увида у рад високошколске установе УНИВЕРЗИТЕТ У НИШУ – ФАКУЛТЕТ СПОРТА И ФИЗИЧКОГ ВАСПИТАЊА и предлог одлуке, достављени су Комисији за акредитацију и проверу квалитета.
Студијски програм припада пољу друштвено-хуманистичких и области физичко васпитање и спорт што је у  складу са законом и листом области коју је утврдио Национални савет. Назив дипломе МАСТЕР ПРОФЕСОР ФИЗИЧКОГ ВАСПИТАЊА И СПОРТА  је у складу са листом звања коју је утврдио Национални савет, а дужина студија од 1 године је у складу са законом.

Програм је прихваћен од стране Сената Универзитета у Нишу дана 25.03. 2013. године.
Студијски програм садржи све законом предвиђене елементе и има предвиђени број ЕСПБ. Број ЕПСБ бодова након завршених студија је 60. 

Сврха студијског програма који се спроводи учењем на даљину је да се студентима омогући стицање свих знања, способности и компетенција као при реализације истог студијског програма класичним извођењем наставе, али уз бројне погодности које нуде информационо-комуникационе технологије.

У реализацији наставе у оквиру студијског програма студенти ће преко платформе за ДЛС пратити наставу, добијати наставни материјал, активно учествовати у решавању домаћих задатака и квизова, комуницираће са настаницима, имаће ажурне информације о свим дешавањима на факултету и имаће увид у освојене бодове за обављене активности. 

Извођење студијског програма путем ДЛС обезбеђује исти ниво знања свршрних студената основних студија, исту ефикасност студирања и исти ранг (квалитет) дипломе као и у случају уобичајеног (класичног) начина реализације студијског програма. 

Циљеви садрже одреднице из којих би се могао закључити зашто је овај програм у области физичко васпитање и спорт. Међу циљевима су сви они који се тичу стицања знања и компетенција у области физичко васпитање и спорт.

Jасно је наведено које опште и предметно специфичне способности студенти стичу савладавањем програма.

Класификација предмета по типу је: Академско-општеобразовни предмети 25.00%, Теоријско-методолошки 6.25%, Научно-стручни предмети 37.50%, Стручно-апликативни предмети 31.25%. 

Установа је приложила Књигу предмета у којој је сваки предмет специфициран. Структура курикулума обухвата опис предмета са називом, типом предмета, годином и семестром студија, бројем ЕСПБ, именом наставника, циљем курса са очекиваним исходима, знањима и компетенцијама, садржајем предмета, препорученом литературом, методима извођења наставе, начином провере знања и оцењивања. 

Фактор изборности према према позицијама где студент бира предмете је 50.00%.

Курикулум одговара назначеном звању и датим компетенцијама у студијском програму. Курикулум јасно приказује распоред предмета по семестрима, број ЕСПБ бодова и фонд часова. За сваки предмет наведени су мерени циљеци курса са очекиваним исходима, знањима и компетенцијама, реалним предусловима за похађање предмета, конкретним и смисленим садржајем предмета, препорученим литературом, савременим методима извођења наставе, као и начином провере знања и оцењивања.

Програм је целовит и свеобухватан и нуди најновија стручна сазнања, усаглашен је са другим програмима на истој установи и усклађен са најмање три програма иностраних високошколских установа (Факултет спорта у Љубљани – Словенија (www.sp.uni-lj.si); Национална спортска академија „Васил Левски“ у Софији – Бугарска (www.nsa.bg), Факултет физичког васпитања и спортских наука у Будимпешти, Мађарска (www.hupe.hu)). 
Програм уписује одговарајући број студената сходно расположивим могућностима установе. Конкурс за упис студената садржи: број, услове за упис, мерила за утврђивање редоследа кандидата, поступак спровођења конкурса, начин и рокове за подношење жалбе на утврђени редослед, као и висину школарине. За упис на прву годину студенти полажу пријемни испит.

Студенти полагањем испита стичу одређени број ЕСПБ бодова. Број ЕСПБ бодова je утврђен за сваки предмет према оптерећењу студената и према јединственој методологији. Успешност студената у савлађивању одређеног предмета континуирано се прати током наставе и изражава поенима. Предвиђено је да студент стиче поене на предмету кроз рад у настави, испуњавањем предиспитних обавеза и полагањем испита при чему је минималан број поена које студент може да стекне испуњавањем предиспитних обавеза током наставе 30 а максимални 70. Сваки предмет из студијског програма има јасан и објављен начин стицања поена: број поена које студент стиче по основу сваке појединачне врсте активности током наставе или извршавањем предиспитне обавезе и полагањем испита. 

Укупан број наставника је довољан да покрије укупан број часова наставе на студијском програму. У реализацији студијског програма укључено је 15 наставника, од тога 12 наставника са пуним радним временом и 3 са непуним радним временом. Просечно оптерећење наставника на студијском програму 0.65 часова недељно. Нема наставника са ангажовањем већим од 12 часова недељно. Наставници са пуним радним временом држе 76.92% наставе. Испуњен је захтев да најмање 70% часова од активне наставе држе наставници  са пуним радним временом.

Број сарадника износи 7, од којих су сви са пуним радним временом, и он је довољан да покрије укупан број часова наставе на студијском програму. Просечно оптерећење сарадника износи 0.74 часова недељно. 
Квалификације наставног особља одговарају нивоу њихових задужења и документоване су референцама и подаци који су доступни јавности.

Величина група за предавања и вежбе одговара Допуни стандарда за акредитацију студијских програма у оквиру поља друштвено-хуманистичких наука. 

Обезбеђен је одговарајући простор за извођење наставе. Обезбеђена је неопходна техничка опрема за извођење наставе. 

Високошколска установа је обезбедила покривеност предмета одговарајућом уџбеничком литературом. Наведена листа уџбеника доступна је студентима на студијском програму, а листа библиотечких јединица релевантних за студијски програм броји 123 наслова. 

Установа је установила процедуре за праћење квалитета студијског програма. Преко студенских анкета проверава се и утврђује се да ли наставници и сарадници имају коректан и професионалан однос према студентима.

Установа је формирала Комисију за контролу квалитета, и приложила је извештај о резултатима самовредновања. Приложени су документи: Политика обезбеђења квалитета, Правилник о уџбеницима, као и извод Статута установе којим се регулише оснивање и делокруг рада комисије за квалитет. Комисија за контролу квалитета се састоји од 12 чланова, од којих је троје из редова студената.

Студијски програм заснован на методама и технологијама образовања на даљину подржан је ресурсима који обезбеђују квалитетно извођење студијског програма. Наставни садржај, подржан расположивим ресурсима, може се квалитетно парцијално реализовати кроз систем студија на даљину јер је обезбеђен одговарајући  ниво знања наставника и сарадника који гарантује исти ниво знања дипломираних студената, ефикасност студирања и квалитет дипломе као и у случају класичног начина реализације студијског програма.

Факултет је обезбедио опрему и комуникационо-информатичку технологију и опрему за  успостављање и одржавање двосмерне комуникације између наставника и студента ради реализације различитих образовних активности на даљину (предавања-као облик активне наставе, други облици наставе,  консултације, различити облици самопровере и  провере знања у склопу предиспитних обавеза, семинарски радови, задаци за самосталан рад и колоквијуми).
У оквиру система за управљање процесом учења на даљину Факултет је обезбедио:

а) Интегрисану рачунарску платформу (DLS – Distance Learning System) MOODLE (Modular Object-Oriented Distance Learning Environment), која подржава припрему и дистрибуцију мултимедијалних наставних садржаја (текст, звучне и видео информације) намењених самосталном усвајању од стране студената и за комплетно управљање процесом учења. У циљу ефикасног и оптималног функционисања и праћења развоја информационо-комуникационих технологија, актуелна верзија платформе МООDLE редовно се унапређује. За квалитетно функционисање платформе MOODLE, Факултет поседује потребну рачунарску опрему.

б) Различите облике наставе: јавно емитовање временски планираног наставног догађаја (емитовање предавања или дискусија наставника/стручњака снимљених уз помоћ видео камера уживо или раније направљеног и припремљеног видео снимка), испоруку предавања и мултимедијалних наставних материјала са сервера и консултације  путем дискусионих форума;

в)  Кориснички интерфејс више категорија корисника: студенти, наставници и администратори;

г) Двосмерну комуникацију наставника, сарадника и студената која омогућава услуге електронске поште, дискусионих форума и дискусија у реалном времену; 

д) Могућност евидентирања времена које студент проведе на проучавању наставног материјала и проверу и оцењивање студената помоћу тестова, а уз подршку и под контролом специјализованог софтверског пакета; 

ђ) Високу поузданост система кроз одговарајући систем контроле приступа и заштите садржаја.

Високошколска установа обезбеђује приступ сопственој библиотеци, а  посебно  организацијама, које су специјализоване за испоруку  уџбеника у електронском облику и других наставних и научних публикација. Као чланица Конзорцијума библиотека Србије за обједињену набавку (KОBSON), Библиотека Факултета својим корисницима обезбеђује бесплатан приступ водећим светским електронским сервисима, који омогућавају увид у велики број публикација у електронском формату и пуне текстове у скоро свим најзначајнијим светским научним часописима. Овим путем омогућено је и коришћење водећих индексних база научних података.

Високошколска установа располаже простором који по величини и условима обезбеђује нормално обављање завршног испита, рад административног особља и смештај и рад на  одржавању интегрисане рачунарске платформе за подршку учењу на даљину.

У циљу побољшања квалитета консултација, високошколска установа може да оснује консултационе центре, који су географски удаљени од седишта установе, а који имају информационо-комуникациону основу интегрисану у систем за учење на даљину, стручну литературу и омогућавају практично вежбање. Факултет спорта и физичког васпитања у Нишу, за сада, није планирао оснивање консултационих центара.
Kомисија за акредитацију и проверу квалитета, утврдила је да високошколска установа  DOCVARIABLE ConvertString(UstanovaNaziv,1,5) \* MERGEFORMAT УНИВЕРЗИТЕТ У НИШУ – ФАКУЛТЕТ СПОРТА И ФИЗИЧКОГ ВАСПИТАЊА за студијски програм мастер академске студије – ФИЗИЧКО ВАСПИТАЊЕ И СПОРТ – СТУДИЈЕ НА ДАЉИНУ у оквиру поља друштвено-хуманистичких наука испуњава стандард у погледу квалитета студијског програма прописане Правилником о стандардима и поступку за акредитацију високошколских установа и студијских програма.
Имајући у виду да је  високошколска установа испунила стандарде за акредитацију студијског програма  прописане Правилником о стандардима и поступку за акредитацију високошколских установа и студијских програма, одлучено је  као у диспозитиву.
Упутство о правном средству: Против ове одлуке може се изјавити жалба Националном савету за високо образовање у року од 30 дана од дана пријема.

	Достављено:

- високошколској установи

- архиви КАПК
	ПРЕДСЕДНИК

РЕПУБЛИКА СРБИЈА

КОМИСИЈА ЗА АКРЕДИТАЦИЈУ И ПРОВЕРУ КВАЛИТЕТА

Број: 612-00-00192/2015-04
17.04.2015. године
Б е о г р а д
У В Е Р Е Њ Е
О АКРЕДИТАЦИЈИ студијског програма
мастер академских студија
УНИВЕРЗИТЕТ У НИШУ – ФАКУЛТЕТ СПОРТА И ФИЗИЧКОГ ВАСПИТАЊА са седиштем у УЛ. ЧАРНОЈЕВИЋЕВА БР.10 А, НИШ, ПИБ: 101756222, Матични број: 17265962, испуниo је стандарде  прописане Правилником о стандардима и поступку за акредитацију високошколских установа и студијских програма („Службени гласник РС“ број 106/06, 112/08, 70/11, 101/12-I-25, 101/12-I-26, 13/14), за акредитацију студијског програма мастер академске студије – ФИЗИЧКО ВАСПИТАЊЕ И СПОРТ – СТУДИЈЕ НА ДАЉИНУ у оквиру поља друштвено-хуманистичких наука и то за упис 48 (четрдесетосам) студената у седишту Установе.
Ово уверење издаје се на основу члана 16. став 5. тачка 1) Закона о високом образовању („Службени гласник РС“ број 76/05, 100/07, 97/08, 44/10).

